Diari Oficial de la Generalitat Valenciana


Sumari del DOGV 4762, del 27-05-2004 (2004/5336)

ORDE de 14 de maig de 2004, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2004 determinades subvencions gestionades per la Direcció General de Producció i Comercialització Agrària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5336


Data del document
:   14-05-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * IFOP
    * transformació alimentària
    * indústria agrària
    * silvicultura
    * FEOGA
    * suport econòmic
    * ajuda a l'agricultura
    * comercialització
    * indústria pesquera
    * indústria alimentària

ORDE de 14 de maig de 2004, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2004 determinades subvencions gestionades per la Direcció General de Producció i Comercialització Agrària. [2004/X5336]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvenció que les financen i el seu import global màxim destinat. Estos extrems depenen de la llei anual de pressupostos, en estos moments, la Llei 17/2003, de 30 de desembre, de Pressupostos de la Generalitat Valenciana per a l'exercici 2004. És per això que les bases aprovades amb anterioritat i que mantenen la seua vigència s'hi han d'adaptar; no serà necessària l'adaptació respecte d'aquelles que han sigut modificades després de l'entrada en vigor d'esta llei, perquè en este cas ja s'ha produït la dita adaptació.
  
Per les raons exposades, vista la proposta del director general de Producció i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació citades en este article i gestionades per la Direcció General de Producció i Comercialització Agrària es concediran, en l'exercici de l'any 2004, a càrrec de les línies de subvenció del programa 714.20 i pels imports globals màxims que s'assenyalen, d'acord amb la llei 17/2003 de 30 de desembre, de Pressupostos de la Generalitat Valenciana per a l'exercici de l'any 2004.
  
Programa 714.20. Ordenació i Millora de les Produccions Agràries
  
Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació (DOGV núm. 3.966 de 26.03.2001), modificada per l'orde de 14 de novembre de 2002,(DOGV núm.4.390 de 02.12.2002.)
  
L'import global màxim en l'exercici 2004 per a les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació, queda fixat, en l'apartat d'ajudes estructurals del FEOGA, regulat en l'article 5, en 9.550.000 euros, línia codi comptable T1907.
  
Tots els fons de la Generalitat Valenciana finançaran les ajudes estructurals del FEOGA i, en conseqüència, no es concediran les ajudes autonòmiques regulades en el capítol IV de l'Orde de 12 de març de 2001 en el present exercici pressupostari.
  
En l'apartat d'ajudes estructurals de l'IFOP, referit en l'art. 8, queda fixat en 449.000 euros, línia codi comptable T1990.
  
Mantenen la seua vigència els altres aspectes que es regulen en la citada orde de referència.
  
Article 2
  
1. La justificació de la realització de la conducta, activitat o inversió que es finance amb alguna de les subvencions a què es referix la present orde es realitzarà mitjançant la presentació de les corresponents factures i justificants de pagament, llevat que les bases reguladors de l'ajuda pública que es tracte establisquen una altra forma distinta.
  
2. El termini de presentació dels documents que acrediten la realització de la conducta, activitat o inversió subvencionada, finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el cas de subvencions plurianuals es justificarà, en cada any o exercici pressupostari, per l'import de l'anualitat corresponent.
  
Article 3
  
Les ajudes regulades per totes les disposicions de la present orde es tramitaran d'acord amb les seues pròpies bases reguladores, així com pel que disposa la Llei 38/2003, de 17 de novembre, General de Subvencions, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 4
  
En totes les ajudes regulades en esta orde, procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per esta finalitat.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 14 de maig de 2004
  
La consellera d'Agricultura, Pesca i Alimentació,